pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีเผยซ่อมแซมบ้านเรือนประชาชนที่ได้รับผลกระทบจากพายุ “ปาบึก” เสร็จแล้วกว่า 97 เปอร์เซ็น เตรียมหามาตรการช่วยเหลือคุณภาพชีวิตต่อไป
วันพุธที่ 23 มกราคม 2562
นายกรัฐมนตรีเผยซ่อมแซมบ้านเรือนประชาชนที่ได้รับผลกระทบจากพายุ “ปาบึก” เสร็จแล้วกว่า 97 เปอร์เซ็น เตรียมหามาตรการช่วยเหลือคุณภาพชีวิตต่อไป
นายกรัฐมนตรีเผยซ่อมแซมบ้านเรือนประชาชนที่ได้รับผลกระทบจากพายุ “ปาบึก” เสร็จแล้วกว่า 97 เปอร์เซ็น เตรียมหามาตรการช่วยเหลือคุณภาพชีวิตต่อไป
วันนี้ (22 มกราคม 2562) เวลา 13.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงการช่วยเหลือซ่อมแซมบ้านเรือนประชานที่ได้รับผลกระทบจากพายุปาบึกจํานวนกว่าห้าหมื่นหลังว่า วันนี้รัฐบาลร่วมกับหน่วยงานทั้งภาครัฐ และประชาชนในการซ่อมแซมบ้านเรือนให้กับประชาชนเสร็จไปแล้ว 97 เปอร์เซ็น คงเหลืออีกประมาณสองพันกว่าหลัง ซึ่งคาดว่าจะแล้วเสร็จโดยเร็วนี้ ทั้งยังติดตามให้ความช่วยเหลือต่อไป ซึ่งนอกจากบ้านเรือนแล้ว ยังต้องให้ความช่วยเหลือด้านคุณภาพชีวิตให้มีความเป็นอยู่ที่ดีขึ้นตามไปด้วย
--------------------------------------
รัฐบาลไทย-ข่าวทำเนียบรัฐบาล-รอง นรม. และ รมว.กห. กำชับหน่วยงานความมั่นคง ร่วมปกป้องสังคม สั่งจับตาเฝ้าระวังและเตรียมกวาดล้างใหญ่ เครือข่ายยาเสพติดและมาเฟียต่างชาติ พร้อมกันทั่วประเทศ
วันพุธที่ 31 มกราคม 2561
รอง นรม. และ รมว.กห. กําชับหน่วยงานความมั่นคง ร่วมปกป้องสังคม สั่งจับตาเฝ้าระวังและเตรียมกวาดล้างใหญ่ เครือข่ายยาเสพติดและมาเฟียต่างชาติ พร้อมกันทั่วประเทศ
รอง นรม. และ รมว.กห. กําชับหน่วยงานความมั่นคง ร่วมปกป้องสังคม สั่งจับตาเฝ้าระวังและเตรียมกวาดล้างใหญ่ เครือข่ายยาเสพติดและมาเฟียต่างชาติ พร้อมกันทั่วประเทศ
31 ม.ค.61 พล.ท.คงชีพ ตันตระวาณิชย์ โฆษก กห. เปิดเผยว่า จากรายงานสถานการณ์ยาเสพติด ปี 61 ในภาพรวม ปริมาณยาเสพติดยังคงมีมาก โดยพบแหล่งผลิตนอกประเทศและมีการลําเลียงพักคอย รอการเคลื่อนย้าย โดยแนวโน้มการกระจายตัวสู่พื้นที่ภายในประเทศสูง นอกจากนั้น ยังพบความเคลื่อนไหวของเครือข่ายขบวนการยาเสพติด มีความเชื่อมโยงกับอาชญากรรมในหลายรูปแบบ
พล.อ.ประวิตร วงษ์สุวรรณ รองนรม.และรมว.กห. จึงสั่งการหน่วยงานที่เกี่ยวข้อง ให้เพิ่มความตื่นตัว เฝ้าระวังและทําหน้าที่ปกป้องสังคม จากภัยยาเสพติดอย่างใกล้ชิด โดยมอบให้สํานักงานตํารวจแห่งชาติ เชิญหน่วยงานที่เกี่ยวข้อง จัดประชุมใน 1 ก.พ.61 เพื่อเตรียมปฏิบัติการกวาดล้างจับกุมเครือข่ายยาเสพติดทั่วประเทศครั้งใหญ่ ควบคู่กับการปราบปรามผู้มีอิทธิพล โดยเฉพาะคนต่างชาติที่อาศัยอยู่เกินกําหนด (Over Stay) ซึ่งมีมากกว่า 8,000 ราย และที่ลักลอบเข้าเมืองผิดกฎหมายอีกจํานวนมาก ซึ่งพบพฤติการณ์เข้าไปเกี่ยวข้องกับอาชญากรรมข้ามชาติในรูปแบบต่างๆ ที่มีผลกระทบต่อระบบเศรษฐกิจและภาพลักษณ์ของประเทศ. โดยปฏิบัติการดังกล่าว ให้หวังผลเชื่อมโยงเครือข่ายขบวนการ นายทุนและผู้สนับสนุนอยู่เบื้องหลัง รวมทั้งเจ้าหน้าที่รัฐ ที่ช่วยเหลือและสนับสนุน อย่างตรงไปตรงมา ด้วยมาตรการทางกฎหมายและการยึดทรัพย์ เพื่อลดการกลับมากระทําผิดซ้ําอีก
รัฐบาลไทย-ข่าวทำเนียบรัฐบาล-นายกรัฐมนตรีภูฏานเข้าเยี่ยมคารวะนายกรัฐมนตรี
วันศุกร์ที่ 25 พฤษภาคม 2561
นายกรัฐมนตรีภูฏานเข้าเยี่ยมคารวะนายกรัฐมนตรี
นายกรัฐมนตรีภูฏานเข้าเยี่ยมคารวะนายกรัฐมนตรี
วันนี้ (25 พ.ค. 2561) เวลา 13.30 น. ณ ห้องสีงาช้าง ตึกไทยคู่ฟ้า ทําเนียบรัฐบาล ดาโช เชริง โตบเกย์ (H.E. Dasho Tshering Tobgay) นายกรัฐมนตรีราชอาณาจักรภูฏาน เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรี ในโอกาสเดินทางเยือนไทยเพื่อเข้าร่วมงานวันวิสาขบูชาโลกครั้งที่ 15 ภายหลังการหารือ พลโท วีรชน สุคนธปฏิภาค รองโฆษกประจําสํานักนายกรัฐมนตรี กล่าวสรุปสาระสําคัญการหารือดังนี้
นายกรัฐมนตรีกล่าวต้อนรับนายกรัฐมนตรีภูฏานในนามของนายกรัฐมนตรีและรัฐบาล พร้อมยินดีที่นายกรัฐมนตรีภูฏานเดินทางเพื่อมาเข้าร่วมงานวันวิสาขบูชาโลกครั้งที่ 15 ณ มหาวิทยาลัยมหาจุฬาลงกรณราชวิทยาลัย และมาพบปะกันในวันนี้ พร้อมกล่าวขอบคุณที่สมเด็จพระราชาธิบดีและสมเด็จพระราชินีแห่งราชอาณาจักรภูฏาน เสด็จฯ เยือนไทย เพื่อทรงเข้าร่วมงานพระราชพิธีถวาย พระเพลิงพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร
ทั้งสองฝ่ายยินดีในความสัมพันธ์อันแน่นแฟ้นระหว่างไทยและภูฏาน ซึ่งใกล้ชิดทั้งในระดับราชวงศ์ รัฐบาล และประชาชน โดยเฉพาะความเชื่อมโยงทางพุทธศาสนาและวัฒนธรรม และเชื่อมั่นว่าความสัมพันธ์ที่ดีของทั้งสองประเทศจะพัฒนาไปอย่างมั่นคงต่อไป โอกาสนี้ นายกรัฐมนตรีภูฏานแสดงความเชื่อมั่นในพัฒนาการของประเทศไทย และขอบคุณที่ไทยที่ให้การสนับสนุนโครงการความร่วมมือเพื่อการพัฒนาด้วยดีมาโดยตลอด โดยเฉพาะด้านการท่องเที่ยว การพัฒนาทรัพยากรมนุษย์ และการสาธารณสุข เป็นต้น
นายกรัฐมนตรีและนายกรัฐมนตรีภูฏานได้หารือถึงความร่วมมือทางด้านการค้าและการลงทุน โดยทั้งสองฝ่ายเห็นพ้องในการใช้กลไกการประชุมคณะกรรมการร่วมทางการค้าไทย - ภูฏาน (JTC) เพื่อหารือแนวทางในการขยายมูลค่าการค้าระหว่างกันให้มากยิ่งขึ้น นายกรัฐมนตรีชื่นชมในพัฒนาการด้านต่างๆ ของภูฏาน และกล่าวว่า ภูฏานมีศักยภาพในสาขาการท่องเที่ยวและการก่อสร้าง และยินดีที่ปัจจุบันมีการลงทุนด้านการโรงแรมของไทยในเมืองสําคัญๆ ของภูฏาน นอกจากนี้ ภาคเอกชนไทยโดยเฉพาะบริษัทก่อสร้างของไทยมีความสนใจในการลงทุนในภูฏาน โดยรัฐบาลไทยพร้อมสนับสนุนการลงทุนของภาคเอกชนไทยในสาขาดังกล่าว ในการนี้ จึงขอให้ฝ่ายภูฏานช่วยดูแลและอํานวยความสะดวกให้นักธุรกิจไทยด้วย
สําหรับความร่วมมือด้านการท่องเที่ยว ทั้งสองฝ่ายเห็นพ้องกันว่า เป็นสาขาที่สามารถเพิ่มพูนความร่วมมือระหว่างกันได้ นายกรัฐมนตรียินดีที่ประชาชนทั้งสองฝ่ายไปมาหาสู่กันอย่างสม่ําเสมอ และเสนอให้ทั้งสองฝ่ายพิจารณาส่งเสริมการท่องเที่ยวระหว่างสองประเทศ ในลักษณะ “a few countries in one destination” ซึ่งจะช่วยให้เกิดการเชื่อมโยงทางด้านการท่องเที่ยวซึ่งกันและกัน โดยเห็นว่าการท่องเที่ยวจะช่วยกระชับความสัมพันธ์และสามารถสร้างความเข้าใจอันดีระหว่างประชาชนทั้งสองประเทศ
ไทยและภูฏานเห็นพ้องให้ทั้งสองประเทศแสดงบทบาทที่แข็งขันด้านความเชื่อมโยงระหว่างภูมิภาคเอเชียใต้กับอาเซียน โดยใช้ประโยชน์จากกรอบความร่วมมือต่างๆ ที่ทั้งสองเป็นสมาชิก อาทิ BIMSTEC และ ACD ตลอดจนแนวคิดสถาปัตยกรรมอินโด-แปซิฟิก เพื่อให้ทั้งสองฝ่ายเติบโตอย่างเข้มแข็งไปด้วยกัน ในช่วงท้าย นายกรัฐมนตรีภูฏานได้กล่าวเชิญนายกรัฐมนตรีเดินทางเยือนภูฏาน เพื่อกระชับความสัมพันธ์ระหว่างกันต่อไป ซึ่งนายกรัฐมนตรียินดีรับไปพิจารณา
รัฐบาลไทย-ข่าวทำเนียบรัฐบาล-รมช.สาธิตมอบของขวัญ ผู้พิการเข้าถึงศูนย์ บริการแบบเบ็ดเสร็จจุดเดียว ทั่วประเทศ
วันจันทร์ที่ 13 มกราคม 2563
รมช.สาธิตมอบของขวัญ ผู้พิการเข้าถึงศูนย์ บริการแบบเบ็ดเสร็จจุดเดียว ทั่วประเทศ
รัฐมนตรีช่วยว่าการกระทรวงสาธารณสุข มอบของขวัญให้ผู้พิการเข้าถึงสิทธิ์และสวัสดิการด้านสุขภาพจุดเดียว “ศูนย์บริการคนพิการแบบเบ็ดเสร็จ” พร้อมเปิดงาน Open house “สถาบันสิรินธรเพื่อการฟื้นฟูสมรรถภาพทางการแพทย์แห่งชาติ” ต้นแบบบริการด้านเวชกรรมฟื้นฟู
รัฐมนตรีช่วยว่าการกระทรวงสาธารณสุข มอบของขวัญให้ผู้พิการเข้าถึงสิทธิ์และสวัสดิการด้านสุขภาพจุดเดียว “ศูนย์บริการคนพิการแบบเบ็ดเสร็จ” พร้อมเปิดงาน Open house “สถาบันสิรินธรเพื่อการฟื้นฟูสมรรถภาพทางการแพทย์แห่งชาติ” ต้นแบบบริการด้านเวชกรรมฟื้นฟู
วันนี้ (13 มกราคม 2563) ที่สถาบันสิรินธรเพื่อการฟื้นฟูสมรรถภาพทางการแพทย์แห่งชาติ จ.นนทบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วยนายแพทย์สมศักดิ์ อรรฆศิลป์ อธิบดีกรมการแพทย์ เปิดบ้านสถาบันสิรินธรเพื่อการฟื้นฟูสมรรถภาพทางการแพทย์แห่งชาติ ต้นแบบการให้บริการดูแลผู้ป่วยและคนพิการ และให้สัมภาษณ์ว่า กระทรวงสาธารณสุขบูรณาการร่วมกับ กระทรวงพัฒนาสังคมและความมั่นคงของมนุษย์ มอบของขวัญปีใหม่ 2563 ให้คนพิการเข้าถึงสิทธิ์และสวัสดิการด้านสุขภาพแบบครอบคลุมในจุดเดียวลดความเหลื่อมล้ํา สร้างความเป็นธรรมในสังคม โดยการเปิด “ศูนย์บริการคนพิการแบบเบ็ดเสร็จ”
ดร.สาธิตกล่าวต่อว่า ศูนย์บริการคนพิการแบบเบ็ดเสร็จจะเป็นต้นแบบการให้บริการคนพิการในโรงพยาบาล ครอบคลุมตั้งแต่การตรวจประเมิน การออกบัตรคนพิการ การเปลี่ยนสิทธิและรับบริการทั้งด้านสุขภาพและสวัสดิการสังคม ให้เข้าถึงสิทธิและสวัสดิการของรัฐ โดยเชื่อมโยงข้อมูลกับกระทรวงพัฒนาสังคมและความมั่นคงของมนุษย์และหน่วยงานที่เกี่ยวข้องและทําหน้าที่เป็นศูนย์ประสานส่งต่อในการฟื้นฟูทางการแพทย์และสังคม เริ่มดําเนินการแห่งแรกแล้วในเขตสุขภาพที่ 6 โรงพยาบาลระยอง จ.ระยอง เดือนกุมภาพันธ์นี้จะเปิดในเขตสุขภาพที่ 2 โรงพยาบาลพุทธชินราช จ.พิษณุโลก และเตรียมขยายให้ครอบคลุม 12 เขตสุขภาพ และโรงพยาบาลในสังกัดกรมการแพทย์อีก 6 แห่ง ได้แก่ โรงพยาบาลราชวิถี โรงพยาบาลนพรัตน์ โรงพยาบาลเลิดสิน โรงพยาบาลเมตตาประชารักษ์ สถาบันสุขภาพเด็กแห่งชาติมหาราชินี และสถาบันสิรินธรเพื่อการฟื้นฟูสมรรถภาพทางการแพทย์แห่งชาติ
สําหรับการจัดกิจกรรม Open house เปิดบ้าน “สถาบันสิรินธรเพื่อการฟื้นฟูสมรรถภาพทางการแพทย์แห่งชาติ” ในครั้งนี้ เพื่อประชาสัมพันธ์สถาบันเฉพาะทางที่เป็นต้นแบบการฟื้นฟูสมรรถภาพทางการแพทย์ด้วยทีมสหวิชาชีพ อาทิ แพทย์เวชศาสตร์ฟื้นฟู นักกายภาพบําบัด นักกิจกรรมบําบัด และเทคโนโลยีที่ทันสมัย เช่น หุ่นยนต์ฝึกเดิน ให้การดูแลผู้ป่วยผู้พิการต่อเนื่อง ลดความพิการ สามารถกลับไปใช้ชีวิตประจําวันและดํารงชีวิตในสังคมได้ รวมถึงเป็นศูนย์ฝึกอบรมเพิ่มศักยภาพให้บุคลากรทางการแพทย์ของกระทรวงสาธารณสุข โดยในปี 2563 จะขยายให้โรงพยาบาลชุมชน สามารถให้บริการฟื้นฟูสมรรถภาพร้อยละ 75 ของโรงพยาบาลชุมชนทั้งหมด
****************************** 13 มกราคม 2563
รัฐบาลไทย-ข่าวทำเนียบรัฐบาล-รมว.ศธ.เชื่อมั่นพลังอาชีวะ เป็นกำลังหลักผลักดันการขยายธุรกิจของประเทศ เมื่อโควิด-19 สงบ [กระทรวงศึกษาธิการ]
วันพฤหัสบดีที่ 30 เมษายน 2563
รมว.ศธ.เชื่อมั่นพลังอาชีวะ เป็นกําลังหลักผลักดันการขยายธุรกิจของประเทศ เมื่อโควิด-19 สงบ [กระทรวงศึกษาธิการ]
รมว.ศธ.เชื่อมั่นพลังอาชีวะ เป็นกําลังหลักผลักดันการขยายธุรกิจของประเทศ เมื่อโควิด-19 สงบ
นายณัฏฐพล ทีปสุวรรณ รมว.ศึกษาธิการเป็นประธานการประชุมมอบนโยบายการเตรียมความพร้อมในการจัดการเรียนการสอนออนไลน์ สําหรับสถานศึกษาในสังกัดสํานักงานคณะกรรมการการอาชีวศึกษา (สอศ.) เมื่อวันที่ 29 เมษายน 2563
ประเด็นสําคัญการมอบนโยบาย
การเรียนการสอนของอาชีวะ มีทั้งภาคทฤษฎีและปฏิบัติแต่ส่วนใหญ่จะเน้นภาคปฏิบัติ จึงขอให้จัดแบ่งเวลาเรียนภาคปฏิบัติของนักศึกษาให้มีความเหมาะสม และปฏิบัติตามมาตรการการแพร่ระบาดของโรคโควิด-19 อย่างเคร่งครัด และเชื่อมั่นว่าอาชีวะมีความพร้อมในการเรียนออนไลน์ภาคทฤษฎี
หลังการแพร่ระบาดโควิด-19 ยุติลงอาชีวะจะเป็นกําลังหลักที่จะผลักดันการขยายธุรกิจของประเทศไทย
การเปิดภาคเรียนที่ 1 ในวันที่ 1 กรกฎาคม 2563หากสถานการณ์เลวร้ายที่สุด ก็ต้องจัดสอนออนไลน์ พร้อมกับบูรณาการการเรียนการสอนในรูปแบบอื่น ๆ ประกอบไปด้วย
จะมีการเตรียมความพร้อมการจัดสอนออนไลน์ระหว่างวันที่ 18 พ.ค.-30 มิ.ย.2563 ซึ่งทุกวิทยาลัยจะหาจุดลงตัวในการจัดการเรียนการสอนที่เหมาะสมของตัวเอง
รูปแบบการเตรียมความพร้อมเรียนการสอนช่วงก่อนเปิดภาคเรียนจะใช้ช่องทีวีดิจิทัลทั้งหมด 17 ช่อง แบ่งเป็นการศึกษาขั้นพื้นฐาน 15 ช่อง ส่วนอีก 2 ช่องเป็นของ กศน.และอาชีวศึกษา
ในช่วงเปิดภาคเรียนหากพื้นที่ใดไม่มีตัวเลขผู้ติดเชื้อ และสามารถบริหารจัดการโรคระบาดได้ โรงเรียนในพื้นที่จังหวัดนั้น ๆ ก็สามารถจัดการเรียนการสอนได้ตามปกติ
รัฐบาลไทย-ข่าวทำเนียบรัฐบาล-แอร์พอร์ต เรล ลิงก์ ให้บริการฟรี 3 วัน ช่วงงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช รัชกาลที่ 9
วันศุกร์ที่ 22 กันยายน 2560
แอร์พอร์ต เรล ลิงก์ ให้บริการฟรี 3 วัน ช่วงงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช รัชกาลที่ 9
ระหว่าง วันที่ 25 – 27 ต.ค. 2560 พร้อมเปิดเดินรถถึงตี 2 วันที่ 26 ต.ค. 2560
รถไฟฟ้าแอร์พอร์ต เรล ลิงก์ เตรียมให้บริการฟรี ในช่วงพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช รัชกาลที่ 9 ระหว่างวันที่ 25 – 27 ตุลาคม 2560 พร้อมเปิดให้บริการเดินรถถึงตี 2 ในวันที่ 26 ตุลาคม 2560
นายวิสุทธิ์ จันมณี กรรมการ และรักษาการกรรมการผู้อํานวยการใหญ่บริษัท รถไฟฟ้า ร.ฟ.ท. จํากัด หรือผู้ให้บริการรถไฟฟ้าแอร์พอร์ต เรล ลิงก์ เปิดเผยว่า เพื่อเป็นการอํานวยความสะดวกในการเดินทางให้แก่ประชาชนช่วงพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช รัชกาลที่ 9 บริษัทฯจึงเปิดให้บริการฟรีแก่ผู้โดยสารระหว่างวันที่ 25 – 27 ตุลาคม 2560 โดยในวันที่ 26 ตุลาคม 2560 ซึ่งเป็นวันพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช รัชกาลที่ 9 จะเปิดให้บริการถึงเวลา 02.00 น. โดยเตรียมขบวนรถไฟฟ้าไว้ให้บริการแก่ผู้โดยสารเต็มอัตรา และจะมีรถให้บริการทุก 10 นาที ตลอดทั้ง 3 วัน สําหรับในกรณีที่มีผู้โดยสารใช้บริการหนาแน่น บริษัทได้เตรียมขบวนรถไฟฟ้าเสริมไว้เพื่อให้สามารถรองรับการใช้บริการของประชาชนได้
หากมีข้อสงสัยสามารถติดต่อสอบถามข้อมูลและเงื่อนไขเพิ่มเติมได้ที่หมายเลข Call Center 1690 หรือ www.srtet.co.th , www.facebook.com/AirportRailLink และ Twitter : Airport Rail Link
รัฐบาลไทย-ข่าวทำเนียบรัฐบาล-สธ.ส่งทีม MCATT ดูแลจิตใจประชาชนที่ได้รับผลกระทบจากแผ่นดินไหวที่จังหวัดลำปาง
วันศุกร์ที่ 22 กุมภาพันธ์ 2562
สธ.ส่งทีม MCATT ดูแลจิตใจประชาชนที่ได้รับผลกระทบจากแผ่นดินไหวที่จังหวัดลําปาง
กระทรวงสาธารณสุข ส่งทีมช่วยเหลือเยียวยาจิตใจผู้ประสบภาวะวิกฤต (MCATT) ลงพื้นที่อําเภอวังเหนือ จังหวัดลําปาง เยี่ยมบ้านดูแลจิตใจประชาชนที่ได้รับผลกระทบจากแผ่นดินไหว
กระทรวงสาธารณสุข ส่งทีมช่วยเหลือเยียวยาจิตใจผู้ประสบภาวะวิกฤต (MCATT) ลงพื้นที่อําเภอวังเหนือ จังหวัดลําปาง เยี่ยมบ้านดูแลจิตใจประชาชนที่ได้รับผลกระทบจากแผ่นดินไหวผลประเมินความเครียดอยู่ในภาวะปกติ ไม่มีโรงพยาบาลได้รับความเสียหาย อาคารโรงพยาบาลทุกแห่งในภาคเหนือมีระบบรับแรงสั่นสะเทือนจากแผ่นดินไหว
วันนี้ (22 กุมภาพันธ์ 2562) นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์กรณีแผ่นดินไหวที่จังหวัดลําปางว่า ได้รับรายงานจากนายแพทย์ประเสริฐ กิจสุวรรณรัตน์ นายแพทย์สาธารณสุขจังหวัดลําปางว่า ได้ให้โรงพยาบาลวังเหนือ และสํานักงานสาธารณสุขอําเภอวังเหนือ จัดทีมช่วยเหลือเยียวยาจิตใจผู้ประสบภาวะวิกฤต (MCATT) ลงพื้นที่อําเภอวังเหนือ จังหวัดลําปาง เยี่ยมบ้านดูแลจิตใจประชาชนที่ได้รับผลกระทบจากแผ่นดินไหว ซึ่งมีบ้านเรือนได้รับความเสียหาย 20 หลังคาเรือน ไม่มีผู้ได้รับบาดเจ็บ มีอาการตกใจ ผลประเมินความเครียดอยู่ในภาวะปกติ และจะเฝ้าระวังติดตามภาวะเครียดต่อเนื่อง สําหรับโรงพยาบาลในพื้นที่ทุกแห่งไม่ได้รับความเสียหาย เนื่องจากอาคารโรงพยาบาลทุกแห่งในภาคเหนือมีระบบรับแรงสั่นสะเทือนจากแผ่นดินไหวได้ถึงประมาณ 7 ริกเตอร์
อย่างไรก็ตาม ได้สั่งการให้โรงพยาบาลทุกแห่งเฝ้าระวังสถานการณ์อย่างใกล้ชิด เตรียมทีมปฏิบัติการฉุกเฉินทางการแพทย์ ทั้งทีมเมิร์ท(MERT) มินิเมิร์ท(Mini-MERT)และทีมช่วยเหลือเยียวยาจิตใจผู้ประสบภาวะวิกฤต (MCATT) พร้อมดูแลประชาชนได้อย่างทันท่วงที
************************************ 22 กุมภาพันธ์ 2562
รัฐบาลไทย-ข่าวทำเนียบรัฐบาล-สธ.ไทยร่วมรับรองปฏิญญา “ว่าด้วยการเตรียมความพร้อมกรณีเกิดภาวะฉุกเฉินด้านสาธารณสุขในเขตเมือง”
วันพฤหัสบดีที่ 6 ธันวาคม 2561
สธ.ไทยร่วมรับรองปฏิญญา “ว่าด้วยการเตรียมความพร้อมกรณีเกิดภาวะฉุกเฉินด้านสาธารณสุขในเขตเมือง”
กระทรวงสาธารณสุขไทย ร่วมรับรองปฏิญญา “ว่าด้วยการเตรียมความพร้อมกรณีเกิดภาวะฉุกเฉินด้านสาธารณสุขในเขตเมือง”ขององค์การอนามัยโลก ซึ่งประเทศไทยได้แสดงบทบาทการเป็นผู้นําแลกเปลี่ยนประสบการณ์การใช้มาตรการระดับชาติและระหว่างประเทศ
กระทรวงสาธารณสุขไทย ร่วมรับรองปฏิญญา “ว่าด้วยการเตรียมความพร้อมกรณีเกิดภาวะฉุกเฉินด้านสาธารณสุขในเขตเมือง”ขององค์การอนามัยโลก ซึ่งประเทศไทยได้แสดงบทบาทการเป็นผู้นําแลกเปลี่ยนประสบการณ์การใช้มาตรการระดับชาติและระหว่างประเทศ เตรียมความพร้อมกรณีเกิดเหตุฉุกเฉินด้านสาธารณสุข ด้วยความร่วมมือจากทุกภาคส่วน เพื่อบรรลุเป้าหมายการพัฒนาอย่างยั่งยืน
นายแพทย์ธวัช สุนทราจารย์ ผู้ช่วยรัฐมนตรีประจํากระทรวงสาธารณสุข ได้รับมอบหมายจากศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข นําคณะผู้แทนไทยเข้าร่วมการประชุมระดับสูงขององค์การอนามัยโลกว่าด้วยการเตรียมความพร้อมกรณีเกิดภาวะฉุกเฉินด้านสาธารณสุข “ความท้าทายและโอกาสในเขตเมือง” (High – level Conference on Preparedness for Public health emergencies “Challenges and Opportunities in Urban Areas”) เมื่อวันที่ 3 – 4 ธันวาคม 2561 ณ Musee des Confluences เมืองลียง สาธารณรัฐฝรั่งเศส ผู้เข้าร่วมประชุมประกอบด้วย รัฐมนตรีว่าการกระทรวงสาธารณสุข กระทรวงคมนาคม และกระทรวงการท่องเที่ยว ผู้ประสานงานระดับประเทศด้านกฎอนามัยระหว่างประเทศ ผู้นําท้องถิ่น องค์การอนามัยโลก องค์การการบินพลเรือนระหว่างประเทศ องค์การท่องเที่ยวโลกแห่งสหประชาชาติ และองค์กรต่างประเทศที่เกี่ยวข้อง จากรัฐสมาชิก 25 ประเทศ ประมาณ 150 คน
นายแพทย์ธวัชกล่าวต่อว่าการประชุมครั้งนี้ ได้หารือเกี่ยวกับการปรับปรุงและเพิ่มประสิทธิภาพในการเตรียมความพร้อมกรณีเกิดเหตุฉุกเฉินด้านสาธารณสุข โดยเฉพาะในเขตเมือง และร่วมรับรองปฏิญญาว่าด้วยการเตรียมความพร้อมกรณีเกิดภาวะฉุกเฉินด้านสาธารณสุขในเขตเมือง ซึ่งประเทศไทยได้แสดงบทบาทการเป็นผู้นํา แลกเปลี่ยนประสบการณ์การใช้มาตรการระดับชาติและระหว่างประเทศ เตรียมความพร้อมกรณีเกิดเหตุฉุกเฉินด้านสาธารณสุข และแสดงความมุ่งมั่นทางการเมืองในการร่วมมือจากทุกภาคส่วน เช่น สาธารณสุข การขนส่ง การท่องเที่ยว ประชาสังคม และเอกชน สนับสนุนความมั่นคงด้านสุขภาพระดับประเทศ ระดับภูมิภาค และระดับโลก เนื่องจากการเดินทางและการท่องเที่ยวมีความเสี่ยงแก่ผู้เดินทางเข้าและออกในเขตเมืองที่อาจได้รับผลกระทบจากโรคระบาดและเหตุฉุกเฉินด้านสุขภาพ และการทํางานแบบพหุภาคีด้วยความร่วมมือของทุกภาคส่วนทั้งรัฐและเอกชน จะเป็นส่วนสําคัญเพื่อให้บรรลุเป้าหมายการพัฒนาอย่างยั่งยืน
******************************* 6 ธันวาคม 2561
รัฐบาลไทย-ข่าวทำเนียบรัฐบาล-กรมสรรพากรจัดเก็บภาษีในปีงบประมาณ 2561 สูงกว่าปีก่อนหน้า 7%
วันพฤหัสบดีที่ 18 ตุลาคม 2561
กรมสรรพากรจัดเก็บภาษีในปีงบประมาณ 2561 สูงกว่าปีก่อนหน้า 7%
กรมสรรพากรเก็บภาษีในปีงบประมาณ 2561 (เดือนตุลาคม 2560 ถึงเดือนกันยายน 2561) ได้ทั้งสิ้น 1,916,088 ล้านบาท สูงกว่าปีก่อนหน้าจํานวน 123,278 ล้านบาท หรือคิดเป็นร้อยละ 7
ดร.เอกนิติ นิติทัณฑ์ประภาศ อธิบดีกรมสรรพากร เปิดเผยว่า กรมสรรพากรเก็บภาษีในปีงบประมาณ 2561 (เดือนตุลาคม 2560 ถึงเดือนกันยายน 2561) ได้ทั้งสิ้น 1,916,088 ล้านบาท สูงกว่าปีก่อนหน้าจํานวน 123,278 ล้านบาท หรือคิดเป็นร้อยละ 7 และสูงกว่าเป้าหมายที่ได้รับมอบหมายจาก 4 หน่วยงานวางแผนเศรษฐกิจ (กระทรวงการคลัง ธนาคารแห่งประเทศไทย สํานักงบประมาณ และสํานักงานคณะกรรมการพัฒนาการเศรษฐกิจและสังคมแห่งชาติ) จํานวน 46,688 ล้านบาท หรือสูงกว่าเป้าหมายที่ร้อยละ 2.5 (รายละเอียดปรากฎตามเอกสารแนบ)
ดร.เอกนิติ นิติทัณฑ์ประภาศ อธิบดีกรมสรรพากร กล่าวเพิ่มเติมว่า ในปีงบประมาณ 2561 กรมสรรพากรได้มีมาตรการเพิ่มประสิทธิภาพการจัดเก็บภาษีทําให้สามารถจัดเก็บภาษีเพิ่มขึ้นสูงถึง 20,000 ล้านบาท ได้แก่ การตรวจวิเคราะห์ผู้ประกอบการรายใหญ่ที่มีผลขาดทุนหรือมีกําไรทางบัญชีสูงแต่ชําระภาษีต่ํา การออกหมายเรียกตรวจสอบภาษีอากรผู้ออกและผู้ใช้ใบกํากับภาษีปลอม และการแนะนําทางภาษีอากรกับกลุ่มธุรกิจเงินสด (Cash Economy) และธุรกิจที่มีศักยภาพในการเสียภาษี ประกอบกับผลจัดเก็บภาษีสําคัญได้เพิ่มขึ้น ได้แก่ ภาษีเงินได้นิติบุคคลเก็บได้ 663,514 ล้านบาท สูงกว่าปีก่อนร้อยละ 6.0 ภาษีเงินได้ปิโตรเลียมเก็บได้ 63,679 ล้านบาท สูงกว่าปีก่อนร้อยละ 61.7 จากราคาน้ํามันที่สูงขึ้น และภาษีมูลค่าเพิ่มเก็บได้ 792,998 ล้านบาท สูงกว่าปีก่อนร้อยละ 6.8 จากการเก็บภาษีจากการบริโภคและการนําเข้าที่ดีขึ้นจากปีก่อนๆ
ดร.เอกนิติ นิติทัณฑ์ประภาศ อธิบดีกรมสรรพากร กล่าวสรุปว่า ในปีงบประมาณ 2562 กรมสรรพากรได้รับเป้าหมายจัดเก็บตามเอกสารงบประมาณ 2562 จํานวน 2,000,000 ล้านบาท เพิ่มขึ้นจากปีงบประมาณ 2561 จํานวน 83,912 ล้านบาท หรือคิดเป็นร้อยละ 4.4 ทั้งนี้ เพื่อให้สามารถจัดเก็บภาษีได้ตามเป้าหมาย กรมสรรพากรจะมีการนําเทคโนโลยีมาช่วยในการทํางานมากขึ้น ได้แก่ การนํา Digital มาใช้ในการขับเคลื่อนงานของกรมสรรพากร (Digital Transformation) เพื่อยกระดับประสิทธิภาพในการทํางานและอํานวยความสะดวกให้แก่ผู้เสียภาษีอากร รวมทั้งการจัดการวิเคราะห์ข้อมูลสําคัญ (Data Analytics) ได้แก่ การเพิ่มประสิทธิภาพระบบการคัดเลือกผู้เสียภาษีเพื่อกํากับและตรวจสอบ (RBA) และการวิเคราะห์ข้อมูลของห่วงโซ่อุปทาน (Supply Chain) นอกจากนี้ จะเร่งการขยายฐานภาษีและการสร้างความสมัครใจในการเสียภาษี เพื่อเพิ่มประสิทธิภาพการจัดเก็บภาษีของกรมสรรพากรให้ยั่งยืนต่อไป
กรมสรรพากร สํานักงานเลขานุการกรม ส่วนประชาสัมพันธ์
โทร. 0 2272 9529-30 โทรสาร 0 2617 3324
หรือศูนย์สารนิเทศสรรพากร 1161 (RD Intelligence Center)
รัฐบาลไทย-ข่าวทำเนียบรัฐบาล-มหาดไทยสั่งการทุกจังหวัดบรรเทาความเดือดร้อนและช่วยเหลือผู้ไม่มีที่อยู่อาศัย-คนตกงาน  [กระทรวงมหาดไทย]
วันอาทิตย์ที่ 26 เมษายน 2563
มหาดไทยสั่งการทุกจังหวัดบรรเทาความเดือดร้อนและช่วยเหลือผู้ไม่มีที่อยู่อาศัย-คนตกงาน  [กระทรวงมหาดไทย]
มหาดไทยสั่งการทุกจังหวัดบรรเทาความเดือดร้อนและช่วยเหลือผู้ไม่มีที่อยู่อาศัย-คนตกงาน
วันนี้ (26เม.ย.63)ศูนย์บริหารสถานการณ์การแพร่ระบาดของโรคติดเชื้อไวรัสโคโรนา2019 (โควิด-19)กระทรวงมหาดไทย (ศบค.มท.) เปิดเผยว่า ตามที่รัฐบาลได้ดําเนินมาตรการป้องกันการแพร่ระบาดของโรคติดเชื้อไวรัสโคโรนา2019 (โควิด-19)ทําให้ประชาชนบางส่วนได้รับผลกระทบ อาทิ คนเร่ร่อนไม่มีที่อยู่อาศัย และคนตกงานที่มาจากจังหวัดอื่นและไม่สามารถเดินทางกลับภูมิลําเนาได้ ซึ่งไปรวมตัวกันอยู่ตามที่สาธารณะต่าง ๆ ในพื้นที่
นายฉัตรชัย พรหมเลิศ ปลัดกระทรวงมหาดไทย จึงได้สั่งการไปยังผู้ว่าราชการจังหวัดทุกจังหวัด ประสานการดําเนินการกับสํานักงานพัฒนาสังคมและความมั่นคงของมนุษย์จังหวัด ที่ทําการปกครองจังหวัด องค์กรปกครองส่วนท้องถิ่น และหน่วยงานที่เกี่ยวข้อง ในการให้ความช่วยเหลือคนเร่ร่อนไม่มีที่อยู่อาศัยและคนตกงานที่มาจากจังหวัดอื่น โดยให้จัดอาหารให้เพียงพอต่อการดํารงชีวิต พร้อมทั้งดําเนินการตามมาตรการคัดกรองโรค และหากพบว่าเป็นบุคคลต้องสงสัยว่าเป็นผู้ป่วยเข้าเกณฑ์เฝ้าระวังให้ดําเนินการตามแนวทางของกระทรวงสาธารณสุข รวมทั้งดําเนินการหาแนวทางช่วยเหลือคนตกงานกลับภูมิลําเนา โดยสํารวจข้อมูลและสํารวจปัญหาความต้องการของคนเร่ร่อน เพื่อนําไปสู่การแก้ไขปัญหาต่อไป
กองสารนิเทศ สป.มท.
ครั้งที่56/2563
วันที่26เม.ย.2563
รัฐบาลไทย-ข่าวทำเนียบรัฐบาล-กระทรวงเกษตรและสหกรณ์ชี้แจง กรณีข้อกล่าวหาการเอื้อประโยชน์ให้กับผู้ผลิตอาหารสัตว์
วันจันทร์ที่ 2 กรกฎาคม 2561
กระทรวงเกษตรและสหกรณ์ชี้แจง กรณีข้อกล่าวหาการเอื้อประโยชน์ให้กับผู้ผลิตอาหารสัตว์
รักษาราชการอธิบดีกรมปศุสัตว์ และโฆษกกระทรวงเกษตรและสหกรณ์  ชี้แจงกรณีข้อกล่าวหาการเอื้อประโยชน์ให้กับผู้ผลิตอาหารสัตว์
เมื่อวันที่ 17 มิถุนายน 2561 นายสรวิศ ธานีโต ผู้ตรวจราชการกระทรวงเกษตรและสหกรณ์รักษาราชการอธิบดีกรมปศุสัตว์ และโฆษกกระทรวงเกษตรและสหกรณ์ กระทรวงเกษตรและสหกรณ์ ชี้แจงกรณีข้อกล่าวหาการเอื้อประโยชน์ให้กับผู้ผลิตอาหารสัตว์ ตามที่นางมัลลิกา บุญมีตระกูล มหาสุข รองโฆษกพรรค ปชป. ระบุว่า กรมปศุสัตว์ กระทรวงเกษตรและสหกรณ์ ไม่สามารถตอบข้อสงสัยต่อกรณีบริษัผู้ผลิตอาหารสัตว์รายใหญ่นําเข้าข้าวบาร์เลย์ 120,000 ตัน และแสดงกับศุลกากรว่าเป็นอาหาร (ฟู้ด)แต่แท้จริงเป็นวัตถุดิบทดแทนข้าวสาลีเพื่อทําอาหารสัตว์ใช่หรือไม่
กรมปศุสัตว์ กระทรวงเกษตรและสหกรณ์ ขอเรียนชี้แจง ดังนี้
ที่มาของข่าว : มติชนออนไลน์ วันที่ 16 มิถุนายน 2561 กรณีกรมปศุสัตว์ไม่วามารถตอบข้อสงสัยต่อกรณีบริษัทนําเข้าผู้ผลิตอาหารสัตว์รายใหญ่ นําเข้าข้าวบาร์เลย์ 120,000 ตัน
ข้อเท็จจริง : ในปี 2561 บริษัทกรุงเทพโปรดิวซ์จํากัดได้ขออนุญาตนําเข้าข้าวบาร์เลย์สําหรับอาหารสัตว์ (FEED BARLEY) ซึ่งมีการนําเข้าจนถึงปัจจุบัน จํานวน 2 ครั้ง ในช่วงเดือนพฤษภาคม รวม 125,380 ตัน มีต้นทางจากประเทศออสเตรเลีย โดยนําเข้าทางท่าเรือแหลมฉบัง และได้ผ่านการตรวจสอบจากด่านกักกันสัตว์ชลบุรี และด่านตรวจพืชแหลมฉบัง ก่อนศุลกากรจะปล่อยสินค้าเข้าราชอาณาจักร
คําชี้แจง : การนําเข้าข้าวบาร์เลย์ได้มีการตรวจเอกสารหลักฐานการนําเข้า ทั้ง 2 ครั้ง ซึ่งได้ระบุว่าใช้สําหรับอาหารสัตว์ (FEED BARLEY) อย่างชัดเจน ทั้งเอกสารของกรมปศุสัตว์ และศุลกากร
การดําเนินการ :
1) มีการตรวจสอบเอกสารหลักฐานการนําเข้า
2) พนักงานเจ้าหน้าที่กรมปศุสัตว์ได้สุ่มเก็บตัวอย่างข้าวบาร์เลย์ที่นําเข้าส่งตรวจทางห้องปฏิบัติการรวม 10 ตัวอย่างไม่พบสารพิษจากเชื้อราทุกตัวอย่าง
3) พนักงานเจ้าหน้าที่กรมปศุสัตว์ได้ลงสุ่มตรวจสอบโรงงานอาหารสัตว์ที่นําเข้าข้าวบาร์เลย์ดังกล่าว พบว่ามีการนําไปใช้ในสูตรอาหารสัตว์ที่ขึ้นทะเบียนไว้ถูกต้องตามกฎหมายว่าด้วยการควบคุมคุณภาพอาหารสัตว์ ยังไม่พบการกระทําความผิดแต่อย่างใด
แนวทางการป้องกันและแก้ไข :
1) กรมปศุสัตว์ กระทรวงเกษตรและสหกรณ์ ได้ดําเนินการประสานไปยังกรมศุลกากร ถึงกรณีที่เกิดขึ้นเพื่อประสานข้อมูลที่เกี่ยวข้อง
2) กรมปศุสัตว์ กระทรวงเกษตรและสหกรณ์ ประสานไปยัง สมาคมผู้ผลิตอาหารสัตว์ สื่อมวลชน สื่อออนไลน์ เพื่อชี้แจงข้อเท็จจริง กรณีการนําเข้าข้าวบาร์เลย์ เพื่อทําอาหารสัตว์ เพื่อสร้างความรับรู้ความเข้าใจที่ถูกต้องให้กับประชาชน
------------------------
รัฐบาลไทย-ข่าวทำเนียบรัฐบาล-Mr. Hiromu KUROKAWA ปลัดกระทรวงยุติธรรมประเทศญี่ปุ่น เยี่ยมชมการบังคับคดีแพ่ง ณ กรมบังคับคดี
วันอังคารที่ 6 มีนาคม 2561
Mr. Hiromu KUROKAWA ปลัดกระทรวงยุติธรรมประเทศญี่ปุ่น เยี่ยมชมการบังคับคดีแพ่ง ณ กรมบังคับคดี
Mr. Hiromu KUROKAWA ปลัดกระทรวงยุติธรรมประเทศญี่ปุ่น เยี่ยมชมการบังคับคดีแพ่ง ณ กรมบังคับคดี
ในวันที่ ๖ มีนาคม ๒๕๖๑ เวลา ๑๐.๐๐ น นายฮิโรมุ โคโรคาวะ (Mr. Hiromu KUROKAWA) ปลัดกระทรวงยุติธรรมประเทศญี่ปุ่นเข้าเยี่ยมชมและดูงานการบังคับคดีแพ่ง ณ กรมบังคับคดี โดยมีนางสาวรื่นวดี สุวรรณมงคล อธิบดีกรมบังคับคดี พร้อมด้วยคณะผู้บริหารกรมบังคับคดีให้การต้อนรับ ในการนี้นายฮิโรมุ โคโรคาวะ (Mr.Hiromu KUROKAWA) ปลัดกระทรวงยุติธรรมประเทศญี่ปุ่นได้กล่าวขอบคุณการต้อนรับที่อบอุ่น และการนําเสนอการดําเนินงานของกรมบังคับคดี โดยประเทศญี่ปุ่นให้ความสําคัญเป็นอย่างยิ่งเรื่องความโปร่งใส ความเข้าใจที่ถูกต้องตรงกัน และการคาดการณ์แนวโน้มที่จะเกิดขึ้นในอนาคตได้อย่างชัดเจนซึ่งเป็นประเด็นสําคัญในการดําเนินธุรกิจที่นักธุรกิจให้ความสําคัญ และช่วยเสริมสร้างความเชื่อมั่นของนักลงทุนได้
นอกจากนี้ นายฮิโรมุ โคโรคาวะ (Mr.Hiromu KUROKAWA) ปลัดกระทรวงยุติธรรมประเทศญี่ปุ่น กล่าวเสริมว่า บทบาทของกรมบังคับคดี จะมีความสําคัญอย่างยิ่งต่อการดําเนินการตามเป้าหมายการพัฒนาที่ยั่งยืน (UN SDGs ๒๐๓๐) เป้าหมายที่ ๑๖ ส่งเสริมสังคมที่สงบสุข และครอบคลุม ให้ทุกคนเข้าถึงความยุติธรรม นอกจากนี้กระทรวงยุติธรรมประเทศญี่ปุ่นพร้อมให้ความร่วมมือกับกรมบังคับคดีเพี่อให้การบังคับคดีแพ่งเป็นมาตรฐานสากลต่อไป
ต่อจากนั้น นายฮิโรมุ โคโรคาวะ (Mr.Hiromu KUROKAWA) ปลัดกระทรวงยุติธรรมประเทศญี่ปุ่น และคณะได้เข้าเยี่ยมชมการทํางาน ของสํานักงานบังคับคดีแพ่งกรุงเทพมหานคร ๔ (One Stop Service) และการขายทอดตลาด ณ ห้องขายทอดตลาด อาคารอสีติพรรษ โดยนายฮิโรมุ โคโรคาวะ (Mr. Hiromu KUROKAWA) ปลัดกระทรวงยุติธรรมประเทศญี่ปุ่น ได้ให้ความสนใจเป็นอย่างมาก และกล่าวว่าการขายทอดตลาดของกรมบังคับคดีมีความก้าวหน้าอย่างมาก สามารถเข้าถึงง่าย สะดวก รวมถึงมีความโปร่งใส ชัดเจน และขอชื่นชมการทํางานของกรมบังคับคดีที่ช่วยอํานวยความสะดวกให้กับประชาชน ทําให้ประชาชนสามารถเข้าถึงกระบวนการยุติธรรมทางแพ่งได้อย่างสะดวก นางสาวรื่นวดี สุวรรณมงคล อธิบดีกรมบังคับคดี ได้กล่าวขอบคุณนายฮิโรมุ โคโรคาวะ (Mr.Hiromu KUROKAWA) ปลัดกระทรวงยุติธรรมประเทศญี่ปุ่น ที่ให้เกียรติเข้าเยี่ยมชมการทํางานของกรมบังคับคดี เชื่อว่านี่จะเป็นการเชื่อมความสัมพันธ์ระหว่างกระทรวงยุติธรรมของประเทศไทยและกระทรวงยุติธรรมของประเทศญี่ปุ่น อีกทั้งเป็นการเชื่อมความสัมพันธ์ระหว่างประเทศต่อไป